b"\n_START_ARTICLE_\nParc de Nova Lloreda\n_START_PARAGRAPH_\nEl Parc de Nova Lloreda \xc3\xa9s un parc situat al barri de Nova Lloreda de Badalona.  Fou inaugurat el 1982, per tant compta amb certa hist\xc3\xb2ria, doncs va ser de les primeres zones verdes creades a partir de la instauraci\xc3\xb3 de la democr\xc3\xa0cia despr\xc3\xa9s d'una reivindicaci\xc3\xb3 ve\xc3\xafnal al barri, amb la necessitat d'esponjar-lo. Es troba delimitat per la Rambla de Sant Joan, el cam\xc3\xad de Sistrells i l'avinguda de Catalunya, sent la seva superf\xc3\xadcie total 1,5 ha. _NEWLINE_Hi abunden els arbres de gran port, en la seva majoria pl\xc3\xa0tans, i els parterres enjardinats amb gespa i arbustiva que tamb\xc3\xa9 ha assolit un bon desenvolupament. Tots els camins s\xc3\xb3n de saul\xc3\xb3. Compta com a serveis amb una zona infantil, una estaci\xc3\xb3 de compostatge i una \xc3\xa0rea per a gossos._NEWLINE_El 2005 fou reconegut com una de les 142 zones verdes catalanes m\xc3\xa9s sostenibles conjuntament amb el parc de Torrents i Llad\xc3\xb3, entre els que presentaren a la jornada t\xc3\xa8cnica de parcs i jardins, celebrada a Badalona. El certificat assegurava la qualitat medi ambiental i de la seva ordenaci\xc3\xb3 espacial i dels seus elements, a m\xc3\xa9s de la seguretat i la gesti\xc3\xb3 del verd."